OpenLLM-France/wikimedia huggingface dataset:
# Dia Internacional de la No Violència

El Dia Internacional de la No Violència és celebrat cada 2 d'octubre, l'aniversari del naixement de Mahatma Gandhi, líder del moviment de la Independència de l'Índia i pioner de la filosofia i l'estratègia de la no violència.
El gener de 2004, la premi Nobel de la Pau iraniana Shirin Ebadi va fer la proposta per a un Dia Internacional de la No-violència, ideada per un professor d'estudiants internacionals d'hindi a París, al Fòrum Social Mundial a Bombai. La idea va atraure gradualment l'interès d'alguns dirigents del Congrés de l'Índia fins a la resolució de la Conferència Satyagraha a Nova Delhi el gener de 2007, iniciada per la Presidenta del Congrés Nacional de l'Índia i presidenta del l'Aliança Progressista Unida Sonia Gandhi i l'arquebisbe Desmond Tutu, convidant a les Nacions Unides a adoptar la proposta. El 15 de juny de 2007 l'Assemblea General de les Nacions Unides en la Resolució 61/271 "decideix, amb efecte a partir del seixantè segon període de sessions i guiada per la Carta de les Nacions Unides, observar el Dia Internacional de la No Violència el 2 d'octubre de cada any, i que aquest Dia Internacional s'assenyali a l'atenció de totes les persones perquè se celebri i observi en aquesta data".

## Referències

* ↑ «Conference calls for declaring International day of non-violence».
* ↑ «UN declares 2 October, Gandhi’s birthday, as International Day of Non-Violence». Organització de les Nacions Unides, 15-06-2007.
* ↑ «General Assembly Adopts Texts On Day Of Non-Violence, Ethiopian Millennium; Pays Tribute To Former Secretary-General Kurt Waldheim». United Nations, 15-06-2007.
# Dany alveolar difús

El dany alveolar difús (DAD) és un patró histològic de la malaltia pulmonar. S'observa en la síndrome del destret respiratori agut (SDRA), la lesió pulmonar aguda secundària a transfusió i la pneumònia intersticial aguda.

## Progressió

El dany alveolar difús passa per diverses etapes:
* Fase exsudativa - similar a l'edema pulmonar. Els alvèols s'inunden d'exsudat
* Producció de la membrana hialina. Les membranes hialines són estructures fibrinoses resultants de l'organització de l'exsudat.
* Fase d'organització.

## Referències

* ↑ Cotran, Ramzi S.; Kumar, Vinay; Fausto, Nelson; Nelso Fausto; Robbins, Stanley L.; Abbas, Abul K.. Robbins and Cotran pathologic basis of disease. St. Louis, Mo: Elsevier Saunders, 2005, p. 715. ISBN 978-0-7216-0187-8.
# Difosfat de timidina

El difosfat de timidina de fórmula C$_{10}$H$_{16}$N₂O₁₂P₂, (en anglès:Deoxythymidine diphosphate, abreujat com TDP), és un nucleòtid. És un èster de l'àcid difosfòric amb el nucleòsid timidina. El TDP consta d'un grup funcional difosfat, la pentosa, la ribosa i la nucleobase timina.

## Referències

* ↑ «Difosfat de timidina». Gran Enciclopèdia Catalana. Barcelona: Grup Enciclopèdia Catalana.
* ↑ The ACS style guide: effective communication of scientific diphosphates information. 3rd. Washington, D.C.: American Chemical Society, 2006, p. 244. ISBN 978-0-8412-3999-9.
# Districte d'Antrim

El districte d'Antrim és un districte d'Irlanda del Nord. És un dels 26 districtes creats el 1973 i que va rebre estatut de borough el 9 de maig de 1977. El burg cobreix una àrea de 570 kilòmetres quadrats i té una població de 53.428 habitants segons el cens de 2011. Està situat 31 kilòmetres al nord-oest de Belfast. Fa frontera amb el marge oriental del Llac Neagh i inclou les ciutats d'Antrim, Toomebridge, Crumlin, Randalstown, Parkgate i Templepatrick. La seu del consell es troba a la ciutat d'Antrim. Tot i que el burg no es troba a l'Àrea Metropolitana de Belfast, té al seu territori l'aeroport internacional de la ciutat i moltes ciutats dormitori.

## Consell municipal

El burg se subdivideix en tres àrees electorals: Antrim South-East, Antrim North-West i Antrim Town, d'on surten elegits 19 membres. El febrer de 2011 la representació corresponia als següents partits: 5 Partit Democràtic Unionista (DUP), 5 Partit Unionista de l'Ulster (UUP), 3 Sinn Féin, 3 Alliance Party, 2 Social Democratic and Labour Party (SDLP) i 1 Veu Unionista Tradicional. Les eleccions es convoquen cada quatre anys mitjançant el sistema de representació proporcional.
D'entre els consellers electes són votats un alcalde i un tinent d'alcalde en la reunió anyal de juny. Per a l'any cívic 2012/2013 l'alcalde d'Antrim és Roy Thompson (DUP) i el tinent d'alcalde Roderick Swann (UUP).

## Economia

L'economia de la zona gira al voltant de la construcció, la distribució, el transport i l'hostaleria. Compta amb una infraestructura de transport ben desenvolupada que proporciona un fàcil accés a totes les principals portes d'entrada per Irlanda del Nord i a totes les parts de la regió. La ciutat d'Antrim es troba en dos dels principals corredors de transport, el corredor Belfast-Derry i el corredor sud. L'Aeroport Internacional de Belfast es troba dins de la ciutat, només a 6,4 kilòmetres de la ciutat d'Antrim

## Referències

* ↑ "Letters Patent bearing date the 9th day of May, 1977, have passed the Great Seal of Northern Ireland, granting a Charter of Incorporation to the Mayor, Aldermen and Burgesses of the Borough of Antrim." The Belfast Gazette: no. 3410. p. 359. 13 maig 1977.
* ↑ «The Council». Antrim Borough Council. Arxivat de l'original el 2011-06-08. [Consulta: 22 juny 2013].
* ↑ «Antrim Borough Council». Arxivat de l'original el 2011-06-08. [Consulta: 22 juny 2013].

## Enllaços externs

* Consell Municipal d'Antrim Arxivat 2003-05-01 a Wayback Machine.
* Aeroport Internacional de Belfast
# Deer River (Minnesota)

Deer River és una població dels Estats Units a l'estat de Minnesota. Segons el cens del 2000 tenia 903 habitants.

## Demografia

Segons el cens del 2000, Deer River tenia 903 habitants, 389 habitatges, i 220 famílies. La densitat de població era de 328,9 habitants per km².
Dels 389 habitatges en un 27,2% hi vivien nens de menys de 18 anys, en un 41,9% hi vivien parelles casades, en un 10,3% dones solteres, i en un 43,2% no eren unitats familiars. En el 39,3% dels habitatges hi vivien persones soles el 24,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,4% tenia menys de 18 anys, un 8,3% entre 18 i 24, un 23,3% entre 25 i 44, un 17,7% de 45 a 60 i un 26,4% 65 anys o més.
L'edat mediana era de 41 anys. Per cada 100 dones de 18 o més anys hi havia 77,9 homes.
La renda mediana per habitatge era de 21.900 $ i la renda mediana per família de 32.273 $. Els homes tenien una renda mediana de 29.063 $ mentre que les dones 15.156 $. La renda per capita de la població era de 13.078 $. Entorn del 10,3% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Deer River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Deer River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Domènec Ferrer i Arquimbau

Domènec Ferrer i Arquimbau (segle xviii - segle XIX) fou un tenor de la capella de la Catedral de Girona. L’any 1804 va optar per a la plaça d'organista de la mateixa catedral però no la va guanyar.

## Referències

* ↑ Gregori i Cifré, Josep M. La Música a la Catedral de Girona. Bellaterra : Universitat Autònoma de Barcelona, Servei de Publicacions ; Barcelona : Institut d'Estudis Catalans, 2019.
# Domestic Data Streamers

Domestic Data Streamers és un estudi de disseny fundat el setembre del 2013 a Barcelona que a partir de dades crea instal·lacions interactives per fer reflexionar. Segons les seves paraules duen a terme la fisicalització de dades des d'un punt de vista artístic i crític. El grup inicial estava format per un petit grup d'estudiants d'Elisava interessants en el món de l'art, el disseny, la tecnologia i les ciències socials.
El seu primer projecte va ser Yes vs. No (o Mood Wall) i va consistir en una intervenció mural sobre l'estat d'ànim de la gent fent pintar a un mur la gent que passava per la plaça de les Tres Xemeneies de Barcelona. Van guanyar el premi Gràffica 2014. El 2015 van participar en una exposició sobre Big Data al CCCB que va quantificar l'interés per les obres a partir del temps que els visitants les miraven, una intervenció que els va fer guanyar el Premi Ciutat de Barcelona el 2015. La tardor del 2015 van participar a Nova York al festival Visualized que els va obrir les portes a instal·lacions per a Basf, Krung, ThyssenKrupp o Mediapro a Israel, Holanda, Alemanya o Dubai.
El 2016 havien muntat més de 30 instal·lacions artístiques relacionades amb les dades, preveien facturar un milió d'euros, el triple que el 2015, i aspiraven passar de 13 a 20 professionals. Aquesta any formaven part del projecte Axel Gasulla, Alexandra De Requesens, Joan Planas, Dani Llugany i Pau Garcia.

## Referències

* 1 2 «Domestic Data Streamers “Conectar con los datos a un nivel más humano puede cambiar nuestro modo de ver el mundo”» (en castellà). Valencia Plaza. [Consulta: 29 octubre 2020].
* ↑ «Domestic Data Streamers: convertir datos en arte | La Sullivan», 20-06-2014. [Consulta: 29 octubre 2020].
* ↑ premiosgraffica. «Domestic Data Streamers, entre el diseño, la ciencia y el arte» (en castellà), 02-01-2018. [Consulta: 29 octubre 2020].
* ↑ admin. «Domestic Data Streamers» (en castellà), 29-10-2016. [Consulta: 29 octubre 2020].
* 1 2 «Domestic Data Streamers: el dato es el valor» (en castellà). La Vanguardia, 06-05-2016. [Consulta: 29 octubre 2020].

## Enllaços externs

* Entrevista a Betevé
* Entrevista a TEDxBarcelona
# Domerockita

La domerockita és un mineral de la classe dels fosfats. Rep el nom de la mina de coure Dome Rock, a Austràlia, la seva localitat tipus.

## Característiques

La domerockita és un arsenat de fórmula química Cu₄(AsO₄)(AsO₃OH)(OH)₃·H₂O. Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema triclínic. La seva duresa a l'escala de Mohs és 3.

## Formació i jaciments

Va ser descoberta a la mina de coure Dome Rock, situada a la reserva de Boolcoomatta, dins la localitat d'Olary, a Austràlia Meridional (Austràlia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Domerockite» (en anglès). Mindat. [Consulta: 21 agost 2019].
# Dombeya tiliacea

Dombeya tiliacea és una espècie de planta de la família de les malvàcies originària de Sud-àfrica. Es troba als marges dels boscos o al bosc on hi ha una humitat per sobre de la mitjana, i un cert grau d'ombra. Es distribueix per Malawi, Moçambic, Zimbàbue, Uganda, Kenya, Sud-àfrica, Eswatini i Tanzània.
És un arbust o un petit arbre que arriba a mesurar fins a 8 m d'alçada, només ocasionalment pot arribar a 10 m. Creix en matollars mixtes en vessants o als marges de boscos perennes. L'escorça grisa, aspre, els branquillons presenten lenticel·les. Les fulles són petites, en forma de cor, d'uns 3-10 x 2-3 cm, sovint lleugerament trilobades. A l'anvers hi presenten pocs pèls però aspres. Al revers, són més pàl·lides i presenten pèls curts i suaus, normalment amb 5 nervis a la base cada un dirigint-se a una de les dents que donen un aspecte serrat al marge. Són peciolades. Les flors són de color blanc, d'uns 1,3 cm de diàmetre, es disposen axilarment en raïms grans i desprenen un perfum endolcit. El fruit és una petita càpsula d'uns 4mm de diàmetre cobert de petits pèls cobert pels pètals marrons oxidats i secs. (Maig/Juny).

## Referències

* ↑ «Dombeya tiliacea a EOL» (en anglès). [Consulta: 2 març 2015].
* ↑ «Dombeya tiliacea a The Plant List» (en anglès). [Consulta: 2 març 2015].

## Bibliografia

* COATES, Keith. TREES of Southern Africa. Pàgs 710. New Edition. 2002. ISBN 1868723895
* W. H. Harvey & O. W. Sonder, Fl. cap. 2:590. 1862
* USDA, ARS, National Genetic Resources Program. Germplasm Resources Information Network - (GRIN) [Data from 07-Oct-06]. «Dombeya burgessiae». Germplasm Resources Information Network (GRIN) online database.
# Dinosaur (Colorado)

Dinosaur és una població del Comtat de Moffat (estat de Colorado, Estats Units d'Amèrica) fronterera amb l'estat de Utah.

## Demografia

Segons el cens del 2000, Dinosaur tenia 319 habitants, 124 habitatges, i 88 famílies. La densitat de població era de 154 habitants per km².
Dels 124 habitatges en un 34,7% hi vivien nens de menys de 18 anys, en un 57,3% hi vivien parelles casades, en un 9,7% dones solteres, i en un 29% no eren unitats familiars. En el 25% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,1.
Per edats la població es repartia de la següent manera: un 28,5% tenia menys de 18 anys, un 9,4% entre 18 i 24, un 26,6% entre 25 i 44, un 23,5% de 45 a 60 i un 11,9% 65 anys o més.
L'edat mediana era de 36 anys. Per cada 100 dones de 18 o més anys hi havia 94,9 homes.
La renda mediana per habitatge era de 31.250 $ i la renda mediana per família de 31.250 $. Els homes tenien una renda mediana de 43.500 $ mentre que les dones 16.250 $. La renda per capita de la població era de 12.904 $. Entorn del 18,8% de les famílies i el 17,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dinosaur». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Dinosaur». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].

## Enllaços externs

* Monument Nacional del Dinosaure (anglès) (castellà)
Viccionari
# Domingo Sastre Salas

Domingo Sastre Salas (Llorca, 1888 - Madrid, 1982). La seva trajectòria laboral va estar associada a la banca, començant a nivell local i arribant a dirigir el Banco Popular Español.

## Biografia

El relat de la seva vida empresarial es basa en l'ascens progressiu, graó a graó i des del no-res, fins a assolir el cim de la banca espanyola.
Durant la seva infància es va criar al costat del seu cosí Alfonso Salas, sota la tutela de la mare d'aquest últim, Maria Josefa, que aleshores era la tia de Domingo. Va començar a treballar en la sucursal de Llorca del Banc de Cartagena quan només comptava 14 anys i va trigar, segons va explicar ell mateix, quinze mesos -fins a juliol de 1904- a cobrar un sou, quan li van assignar trenta pessetes mensuals. En aquesta mateixa sucursal va arribar al lloc d'interventor, on va romandre fins a 1914, quan li van oferir el càrrec de director de la nova sucursal del banc a Totana, que decididament va acceptar.
Posteriorment, i després d'alguns anys més en el món de la banca, va temptar la sort a Portugal com a administrador de la societat d'Aguas Radium, però la seva passió pel seu anterior exercici va poder més i va abandonar aquest lloc per tornar novament a Espanya, concretament a Melilla, fins que el 1928 va ser nomenat director general del Banc Popular, càrrec que va exercir durant molts anys.
Una dada curiosa d'aquest il·lustre de Llorca és la seva afecció a la numismàtica. El 1973 va vendre la seva col·lecció de monedes -prop de 28.000 exemplars, de molt variades èpoques històriques i llocs d'encunyació- al Patrimoni Artístic Nacional per l'elevada suma de dos-cents milions de pessetes.

## Distincions

Llorca, la que va ser la seva ciutat natal, li va nomenar fill predilecte i li va atorgar la Medalla d'Or de la Ciutat i la Medalla de Plata al Treball.

## Referències

* 1 2 3 Martínez, T «Domingo Sastre, el banquero generoso» (en castellà). Diario "La Verdad", 05-10-2008 [Consulta: 24 desembre 2015].
* ↑ «Entrevista a Mª Luz Navarro Mayor. Gabinete Numismático del Museu Arqueològic Nacional d'Espanya» (PDF) (en castellà). [Consulta: 24 desembre 2015].
* ↑ «Contribuciones a la Economía» (en castellà). Revista Académica, 01-09-2008 [Consulta: 24 desembre 2015].

## Bibliografia

* MANUEL J. PELÁEZ, CONCEPCIÓN SERRANO, Historia del Banco Popular de los Previsores del Porvenir, luego Banco Popular Español (1926-2008), 2008.
# Dragutin Najdanović

Dragutin Najdanović (15 d'abril de 1908 - 3 de novembre de 1981) fou un futbolista serbi de la dècada de 1930.
Fou jugador de BSK Belgrad i Balkan Belgrad. Fou internacional amb Iugoslàvia en 4 ocasions i participà en el Mundial de 1930.

## Referències

* ↑ zerozero stat
* ↑ «Reprezentativci (A-Z): Dragutin Najdanović» (en serbian). Website of the Serbian national football team. [Consulta: 6 abril 2012].
* ↑ Beogradski sokolovi pag. 96
* ↑ Dragutin Najdanović Fitxa i estadístiques a la FIFA
# Dragoslav Stepanović

Dragoslav Stepanović (en serbi: Драгослав Степановић, 30 d'agost de 1948) fou un futbolista serbi de la dècada de 1970 i entrenador.
Fou 34 cops internacional amb la selecció iugoslava.
Pel que fa a clubs, defensà els colors de l'OFK Beograd, Estrella Roja de Belgrad, Eintracht Frankfurt, Wormatia Worms i Manchester City FC.
Com a entrenador dirigí nombrosos clubs europeus com Eintracht Frankfurt, Bayer Leverkusen, Athletic Club, FK Čukarički, i FK Vojvodina.

## Referències

* ↑ Reprezentacija.rs profile
* ↑ Perfil a Reprezentacija.rs
* ↑ Dragoslav Stepanović a National-Football-Teams.com (anglès)
* ↑ Dragoslav Stepanović at eintracht-archiv.de (alemany)
* ↑ «Dragoslav Stepanović novi trener Čukaričkog | Mondo». Mtsmondo.com, 10-06-2010. Arxivat de l'original el 27 setembre 2007.
* ↑ «Stepi za MONDO: Da, ja sam trener Vojvodine, MTS Mondo, juny 6, 2009». Mtsmondo.com, 10-06-2010. Arxivat de l'original el 7 juny 2009.
* ↑ Dragoslav Stepanović a BDFutbol
# Dragunovka

Dragunovka (en rus: Драгуновка) és un poble de l'óblast de Saràtov, a Rússia, segons el cens del 2010 tenia 31 habitants. Pertany al districte municipal de Rtísxevo.

## Referències

* ↑ «Aleksandrovka». GeoNames.
* ↑ «Схема территориального планирования Ртищевского муниципального района Саратовской области». Федеральная государственная информационная система территориального планирования (ФГИС ТП).
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П». docs.cntd.ru. Arxivat de l'original el 2020-11-13. [Consulta: 22 novembre 2020].
# Dugesia superioris

Dugesia superioris és una espècie de triclàdide dugèsid que habita el Llac d'Okhrida d'Albània.
El nom específic prové del llatí superius, localitzat a una posició elevada, i fa referència a la posició dorsal del conducte ejaculador a la papil·la peniana.

## Descripció

Els espècimens fissípars (asexuals) de D. superioris fan entre 7 i 10 mm de longitud i entre 1,5 i 2 mm d'amplada. Els espècimens sexualitzats (ex-fissípars) arriben a mesurar entre 13 i 16 mm de longitud i uns 3 mm d'amplada. Presenten dos ulls al mig del cap, i els solcs auriculars despigmentats estan situats al marge del cap just darrere els ulls. El color dorsal és marró uniforme i la part ventral és pàl·lida.
Les musculatures interna i externa de la faringe estan constituïdes per dues capes, no presenten una tercera capa externa longitudinal extra de musculatura. Els ovaris són hiperplàsics, amb nombroses masses escampades a poca distància darrere el cervell, ocupant tot l'espai dorso-ventral.

### Aparell copulador

Aquesta espècie es diferencia de la resta de Dugesia pel recorregut dorsal del conducte ejaculador que presenta una obertura subterminal, l'obertura asimètrica dels oviductes al canal de la bursa, i les obertures dels conductes deferents a aproximadament la meitat de la vesícula seminal.

## Referències

* 1 2 3 4 5 Stocchino, Giacinta Angela; Sluys, Ronald; Deri, Paolo; Manconi, Renata «Integrative taxonomy of a new species of planarian from the Lake Ohrid basin, including an analysis of biogeographical patterns in freshwater triclads from the Ohrid region (Platyhelminthes, Tricladida, Dugesiidae)» (en anglès). Zookeys, 313, 2013, pàg. 25-43. DOI: 10.3897/zookeys.313.5363.
Espècies de Dugesia :
# Dugesia ryukyuensis

Dugesia ryukyuensis és una espècie de triclàdide dugèsid que habita l'aigua dolça de les illes del sud-oest del Japó.
En el moment de la seva descripció, D. ryukyuensis, va ser considerada com a subespècie de D. japonica. L'any 1995 va ser elevada al rang d'espècie. D. ryukyuensis presenta una papil·la peniana asimètrica i, a diferència de D. japonica, té una vàlvula ben desenvolupada a la part basal. La vagina no està gaire desenvolupada, en D. japonica sí que ho està. El complement cromosòmic també és diferent entre les dues espècies.

## Cariologia

D. ryukyuensis presenta un complement cromosòmic de n = 7, una característica compartida només per unes altre dues espècies de Dugesia: D. batuensis i D. hepta. Se'n coneixen espècimens diploides i triploides.

## Filogènia

Posició de D. ryukyuensis en relació a altres espècies de Dugesia segons el treball de Lázaro i col·laboradors (2009):
| Dugesia | D. sicula D. aethiopica D. japonica D. ryukyuensis D. notogaea D. bengalensis D. subtentaculata D. gonocephala D. liguriensis D. etrusca D. ilvana D. benazzii D. hepta |

## Referències

* ↑ Kawakatsu, Masaharu; Oki, Iwashiro; Tamura, Sachiko; Sugino, H. «Studies on the morphology, karyology and taxonomy of the japanese freshwater planarian Dugesia japonica Ichikawa et Kawakatsu, with a description of a new subspecies Dugesia japonica ryukyuensis subspec. nov.» (en anglès). The Bulletin of Fuji Women's College, 14, 1976, pàg. 81-126.
* 1 2 3 Kawakatsu, Masaharu; Oki, Iwashiro; Tamura, Sachiko «Taxonomy and geographical distribution of Dugesia japonica and D. ryukyuensis in the Far East» (en anglès). Hydrobiologia, 305, 1995, pàg. 55-61. DOI: 10.1007/978-94-011-0045-8_10.
* ↑ Kawakatsu, Masaharu; Mitchell, Robert Wetsel; Oki, Iwashiro; Tamura, Sachiko; Yussof, S. «Taxonomic and karyological studies of Dugesia batuensis Ball, 1970 (Turbellaria, Tricladida, Paludicola), from the Batu Caves, Malaysia» (en anglès). The Journal of the Speleological Society of Japan, 14, 1989, pàg. 1-14, làmina 1.
* ↑ Pala, Maria; Casu, Salvatore; Vacca, Rosa Alba «Dugesia hepta, nuova specie di Planaria di acqua dolce di Sardegna appartenente alla superspecie Dugesia gonocephala (Dugès) (Turbellaria, Tricladida)» (en italià). Bollettino della Societa Sarda Scienze Naturali, 20, 1981, pàg. 97-107.
* ↑ Lázaro, Eva Maria; Sluys, Ronald; Pala, Maria; Stocchino, Giacinta Angela; Baguñà, Jaume; Riutort, Marta «Molecular barcoding and phylogeography of sexual and asexual freshwater planarians of the genus Dugesia in the Western Mediterranean (Platyhelminthes, Tricladida, Dugesiidae)» (en anglès). Molecular Phylogenetics and Evolution, 52, 3, 2009, pàg. 835-845. DOI: 10.1016/j.ympev.2009.04.022.
Espècies de Dugesia :